DESIRE Luzinda asinzidde gy’aludde ng’asirikidde n’ategeeza bwe yejjusa obulamu bwe obw’okucakala.
Luzinda agamba nti ssinga tekwabadde kucakala, oboolyawo teyandisanze musajja mufere ng’ono gw’abadde ayita mukwano gwe, n’atuuka n’okwanika obwereere bwe mu mawulire n’emikutu emirala ebimufudde omukazi atalina kitiibwa n’akamu.
Luzinda azze acakala ne mikwano gye omuli abakazi n’abasajja. Kyokka olw’okuba omuntu w’abantu, ayaniriza buli ajja gy’ali, kumpi nga buli musajja gwe bamusanga naye bamumwagaza.
Coco Finger ne Luzinda.
Raga Dee ng’akuba Desire Luzinda akaama ku kabaga ke (Luzinda) ak’amazaalibwa ge gye buvuddeko. Luzinda tagwa bubaga
Abadde atera okwekubya nabo ebifaananyi. Olw’okubeera omuntu w’abantu, muno mwe yagwira ne ku musajja Omunigeria, Franklin Emuobor Ebenhron n’amukwana ne batuuka n’okubeera mu mukwano omuzito, alyoke amukube ebifaananyi bye yasaasaanyizza.
Mu kiwandiiko kye yafulumizza ku Lwokuna nga yeetonda (laba ku kkono), Luzinda yategeezezza nti, yali mu mukwano mungi n’omusajja oyo n’atuuka ekiseera nga takyategeera kigenda mu maaso era yejjusa okweragajjalira.
Luzinda ne Mesach Ssemakula bwe baayimba ‘Njagala kubeera naawe beibe’.
Ono si ye musajja Luzinda gw’asoose okuganza. Yazaala mu John Kaddu omwana, ate munnamagye Juma Seiko n’akaayanira omwana. Desire Luzinda agamba nti Seiko tamumanyi era tabeerangako naye mu mukwano.
Ate Seiko ye alumiriza nti omwana wa Luzinda wuwe, era ebizibu kati omuyimbi by’alimu, musaayi gw’Abasebei gwe gumulondoola.
POLIISI EYOGEDDE
Omwogezi wa Poliisi mu Kampala n’emiriraano Patrick Onyango yategeezezza ku ssimu ku Lwokutaano ku makya nti, “Desire okwetonda, kiraga akkirizza nti ebifaananyi bibye. Ebintu ebimu ku bye tubadde tunoonyerezaako kwe kufuna ekigendererwa ky’ebifaananyi bino era akyogedde. Kyokka bannamateeka ba poliisi be bokka abalina okutubuulira ekiddako oluvannyuma lw’ekiwandiiko kya Desire mwe yeetondedde”.
- Ebya Desire biwanvuye: Omunigeria alaalise okulaga ebifaananyi ebikambwe ng’ali bukunya
- Desire Luzinda yandisibwa emyaka 7 olw’ebifaananyi bye eby’obuseegu
- Omunigeria alaze ensonga ezaamuviiriddeko okusasaanya ebifaananyi bya Luzinda ng’ali bukunya
- Desire Luzinda akwatiddwa lwa bbanja
- Seya ne Seiko bavuddeyo ku bbanja lya Luzinda
- Sikunama nnyambala binnyumira, bw’ogwa mu kamasukange gw’omanya – Desire Luzinda
- Desire Luzinda akung’aanyizza basajja be ne bavuganya, ani alidde?
- Juma Seiko abanja omuyimbi Desire Luzinda omwana
- Ndi mugabi ate sirina bukyayi – Desire Luzinda
Orlando ne Desire.
Weasle ne Desire.
lug_Latn lug_Latn lug_Latn bam_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn sot_Latn lua_Latn